ক্যালিফোর্নিয়া, ৮ নভেম্বর : ক্যালিফোর্নিয়ার একটি বারে আততায়ী হামলা। হামলায় মৃত ১৩ জন। পুলিশ জানিয়েছে, হামলাকারীও মারা গেছে। ঘটনাটি পশ্চিমাঞ্চলের ক্যালিফোর্নিয়ার ক্যালিফের থাউস্যান্ড ওকসের। নিউ ইয়র্কের বহুল প্রচারিত এক সংবাদমাধ্যমে প্রকাশিত খবর অনুযায়ী, এক দুষ্কৃতী বন্দুক নিয়ে বারে হামলা চালায়। বারে বসে থাকা লোকজনকে লক্ষ্য করে অনবরত গুলি চালাতে থাকে। ঘটনাস্থানে পৌঁছে পুলিশ উদ্ধারকার্য শুরু করে। ঘিরে ফেলে গোটা এলাকা। কড়া নিরাপত্তা জারি করা হয়েছে থাউস্যান্ড ওকসে।